Komission lausunto EY:n perustamissopimuksen 251 (2) (c) artiklan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta Euroopan parlamentin ja neuvoston direktiiviKSI rehuseosten pitämisestä kaupan annetun direktiivin 79/373/ETY muuttamisesta - komission ehdotusta muuttava EY:n perustamissopimuksen 250 (2) artiklan nojalla /* KOM/2001/0275 lopull. - COD 2000/0015 */





KOMISSION LAUSUNTO EY:n perustamissopimuksen 251 (2) (c) artiklan nojalla Euroopan parlamentin esittämistä muutoksista, jotka koskevat neuvoston yhteistä kantaa ehdotuksesta EUROOPAN PARLAMENTIN JA NEUVOSTON DIREKTIIVIKSI rehuseosten pitämisestä kaupan annetun direktiivin 79/373/ETY muuttamisesta - KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla PERUSTELUT EY:n perustamissopimuksen 251 artiklan 2 kohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio esittää 4. kohdassa lausuntonsa parlamentin ehdottamista seitsemästä tarkistuksesta. 1. Taustaa a) Komissio toimitti 7. tammikuuta 2000 neuvostolle ja Euroopan parlamentille EY:n perustamissopimuksen 251 artiklan 2 kohdan ja 152 artiklan mukaisen ehdotuksen (KOM(1999) 744 lopullinen - 2000/0015 (COD)) rehuseosten pitämisestä kaupan annetun direktiivin 79/373/ETY muuttamisesta [1]. [1] EYVL L 86, 6.4.1979, s. 30. b) Talous- ja sosiaalikomitea antoi lausuntonsa 29. maaliskuuta 2000 [2]. [2] EYVL C 140, 18.5.2000, s. 12. c) Maatalouden sekä maaseudun kehittämisen valiokunta antoi 13. syyskuuta 2000 Baringdorfin mietinnön ja hyväksyi komission ehdotuksen tehtyään siihen 5 tarkistusta. d) Euroopan parlamentti hyväksyi täysistunnossaan 2.-6. lokakuuta 2000 komission ehdotuksen tehtyään siihen 5 tarkistusta ensimmäisessä käsittelyssä. e) Komissio hyväksyi Euroopan parlamentin tekemistä viidestä tarkistuksesta neljä, jotka sisällytettiin komission 21.12.2000 antamaan muutettuun ehdotukseen Euroopan parlamentin ja neuvoston direktiiviksi (KOM(2000) 780 lopullinen). f) Neuvosto vahvisti yhteisen kannan yksimielisesti 19. joulukuuta 2000 [3]. Neuvosto hyväksyi lisäksi komission hyväksymät ja komission muutettuun ehdotukseen lisätyt neljä Euroopan parlamentin tarkistusta [4]. [3] EYVL C 36, 2.2.2001, s. 35. [4] Yksi näistä neljästä tarkistuksesta (nro 5), joka koskee täytäntöönpanopäivämäärää, ei kuitenkaan sisälly yhteiseen kantaan, sillä se oli vanhentunut. g) Euroopan parlamentti antoi 5. huhtikuuta 2001 toisessa käsittelyssä lainsäädäntöpäätöslauselman neuvoston yhteisestä kannasta. Se sisälsi 7 tarkistusta kyseiseen yhteiseen kantaan. 2. Ehdotuksen tarkoitus Rehuseosten pitämisestä kaupan annetussa direktiivissä 79/373/ETY vahvistetaan rehuseosten päällysmerkintöjä koskevat säännöt. Ehdotuksen tarkoituksena on varmistaa, että kotieläintuottajille annetaan tietoa rehun koostumuksesta, ja siinä säädetään yksityiskohtaisia määrällisiä ja laadullisia tietoja sisältävästä pakollisesta ilmoituksesta ("avoin ilmoitus"). 3. Yhteinen kanta Yhteinen kanta perustuu seuraavaan kompromissiin: - Pakollinen ilmoitus, jossa käytetään viisiportaista prosenttiasteikkoa, joka kattaa kaikkien rehuaineiden määrät. - Valmistajalla on velvollisuus esittää kotieläintuottajan pyynnöstä yksityiskohtainen luettelo kaikista käytetyistä rehuaineista. 4. Komission kanta Euroopan parlamentin toisessa käsittelyssä tekemiin tarkistuksiin 4.1. Komission hyväksymät tarkistukset EI YHTÄÄN 4.2. Tarkistukset, joita komissio ei hyväksy * Tarkistus 1 Tässä tarkistuksessa esitetään, että tuotantoeläimille tarkoitettujen rehuseosten sisältämistä kaikista rehuaineista ilmoitetaan tarkasti niiden määrät. Komission kanta Turvallisuuden kannalta oleellista on valmistusaineen sisältyminen tuotteeseen eikä välttämättä sen tarkka määrä. Yhteinen kanta helpottaa päällysmerkintöjä soveltamalla joustavampaa lähestymistapaa, joka on helpompi panna toimeen. * Tarkistus 2 Tässä tarkistuksessa esitetään, että tuotantoeläimille tarkoitettujen rehuseosten sisältämistä kaikista rehuaineista ilmoitetaan tarkasti niiden määrät. Viittaus yksityiskohtaiseen luetteloon, joka annetaan "kotieläintuottajan erillisestä pyynnöstä" on poistettu. Komission kanta Ks. tarkistusta 1 koskevat perustelut * Tarkistus 3 Tarkistuksessa on poistettu viittaus siihen, että rehuseosten valmistaja voi antaa tarkan koostumuksen tiedoksi vapaaehtoisesti. Komission kanta Ks. tarkistusta 1 koskevat perustelut * Tarkistus 4 Tässä tarkistuksessa esitetään uusi johdanto-osan kappale, jossa kehotetaan komissiota tekemään tämän vuoden loppuun mennessä ehdotuksia sallittujen rehuaineiden luettelon laatimiseksi. Komission kanta - Tämä tarkistus ei liity rehuseosten pitämisestä kaupan annetun direktiivin 79/373/ETY säännöksiin vaan rehuaineiden liikkuvuudesta annetun direktiivin 96/25/EY säännöksiin. - Ei ole realistista pyytää komissiota tekemään tämän vuoden loppuun mennessä ehdotuksia sallittujen rehuaineiden luettelon laatimiseksi. Luettelo sisältäisi noin 15 000 kohtaa. Lisäksi vaatimus sallittujen rehuaineiden luettelosta ei lisää millään lailla käytettyjen tuotteiden turvallisuutta, sillä luetteloon sisältyvien tuotteiden erä voi olla hyvin vaarallinen esimerkiksi onnettomuuden takia. - Komissio harkitsee kuitenkin toteutettavuustutkimuksen tekemistä tästä aiheesta viimeistään vuoden 2002 ensimmäisellä puoliskolla. * Tarkistus 5 Tässä tarkistuksessa esitetään, että tuotantoeläimille tarkoitettujen rehuseosten sisältämistä kaikista rehuaineista ilmoitetaan tarkasti niiden määrät. Komission kanta Ks. tarkistusta 1 koskevat perustelut * Tarkistus 6 Tässä tarkistuksessa esitetään, että tuotantoeläimille tarkoitettujen rehuseosten sisältämistä kaikista rehuaineista ilmoitetaan niiden määrät tarkasti eikä yhteisessä kannassa esitettyjä painoprosenttiluokkia käyttäen. Komission kanta Ks. tarkistusta 1 koskevat perustelut. * Tarkistus 7 Tässä tarkistuksessa poistetaan liite, jossa vahvistetaan ne prosenttiluokat, joihin rehuaineet on luokiteltava niiden painoprosentin mukaan. Komission kanta Liitteessä esitetään kaikki tarvittavat tiedot ja se on riittävän joustava rehualan toimijoiden kannalta. 5. Päätelmät Komissio ei ole lainkaan samaa mieltä Euroopan parlamentin äänestämistä tarkistuksista yhteiseen kantaan. Komissio tukee edelleen yhteistä kantaa. Yhteinen kanta sisältää suurimman osan Euroopan parlamentin ensimmäisessä käsittelyssä esittämistä tarkistuksista (ainoastaan sallittujen rehuaineiden luetteloa koskeva tarkistus ei sisälly siihen, sillä se ei kuulu ehdotuksen soveltamisalaan). Lisäksi yhteinen kanta takaa alkuperäistä ehdotusta vastaavan turvallisuuden tason.